Israel in Egypt
Israel in Egypt (HWV 54) isch en Oratorium in drei Däil vom Georg Friedrich Händel.

D Uruffüerig het am 4. April 1739 im King's Theatre am Londoner Haymarket stattgfunde. Woorschinlig het mä zwüsche de Akt under anderem s Orglekonzärt F-Dur The Cuckoo and the Nightingale gspiilt, wo dr Händel churz vorhäär drmit fertig worde isch.

D Muusig
Dr Händel het im Oktober 1738 zerst d Muusig vom dritte und denn vom zwäite Däil gschriibe und isch am erste Novämber fertig worde. D Muusig vom erste Däil het er us dr Funeral Anthem, für d Köönigin Caroline gnoo.

S Libretto 

Dr Teggst vom Oratorium bestoot usschliesslig us Bibelzitat. Mä vermuetet, ass dr Charles Jennens dr Librettist gsi isch, wil er spööter bim Libretto für e Messiah  äänlig vorgange isch.

Litratuur 

 Hans Joachim Marx: Händels Oratorien, Oden und Serenaten, Vandenhoeck & Ruprecht, 1998, ISBN 978-3-525-27815-4
 Albert Scheibler, Julia Evdokimova: Georg Friedrich Händel. Oratorien-Führer, Edition Köln, 1993, ISBN 978-3-928010-04-7

Weblingg 

 
 D Partitur vo Israel in Aegypten (Usgoob vom Friedrich Chrysander, Leipzig 1863)
 
 Libretto bi stanford.edu
 Website über d Händel-Festival im Crystal Palace im 19. Joorhundert
 Israel in Egypten: Oratorium in zwei Abtheilungen nach Worten der heiligen Schrift / von G. F. Händel. - Düsseldorf: H. Voß, 1850. Digitalisierti Usgoob vo dr Universitäts- und Landesbibliothek Düsseldorf  

Georg Friedrich Händel
Chorwärk
Oratorium
Barockmuusig